Greaua moștenire lăsată de Ciolacu pentru Ciolacu
Guvernul condus de Marcel Ciolacu a fost învestit de Parlament și a depus jurământul în fața președintelui. Noul executiv va avea însă un an economic dificil, după cum recunoștea premierul la prezentarea Programului de guvernare. Însă, spre deosebire de alți prim-miniștri de dinaintea lui, Marcel Ciolacu nu va putea da vina pe „greaua moștenire”. Chiar el este cel care a dus economia aproape de criză, iar acum trebuie să o tragă de pe marginea prăpastie, cel mai probabil cu măsuri nepopulare, precum creșterea taxelor.